உருபீடியம் அயோடைடு

உருபீடியம் அயோடைடு (Rubidium iodide) என்பது  RbI என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் அயோடின் ஆகிய தனிமங்கள் சேர்ந்து இந்த உப்பு உருவாகிறது. 642 பாகை  செல்சியசு வெப்பநிலையில் இது உருகும். உருபீடியம் அயோடைடு வெண்மையாக திண்மப் பொருளாக காணப்படுகிறது. 

தயாரிப்பு
உருபீடியம் அயோடைடை பல வழிகளில் தயாரிக்க முடியும். உருபீடியம் ஐதராக்சைடை ஐதரயோடிக் அமிலம்/ஐதரசன் அயோடைடு ஆகியவற்றின் கலப்பு வினையின் மூலம் தயாரிப்பது ஒரு வழியாகும். 

RbOH + HI → RbI + H2O 
உருபீடியம் கார்பனேட்டை ஐதரயோடிக் அமிலத்துடன் சேர்த்து வினைபுரியச் செய்து தயாரிப்பது இரண்டாவது தயாரிப்பு முறையாகும்:

Rb2CO3 + 2HI → 2RbI + H2O + CO2

அயோடினுடன் நேரடியாக வினைபுரிய உருபீடியம் உலோகத்தைப் பயன்படுத்துவது மற்றொரு தயாரிப்பு முறையாகும். ஆனால் உருபீடியம் உலோகம் மிகவும் விலை உயர்ந்ததாக இருப்பதால், இது மிகவும் குறைவாகப் பயன்படுத்தப்படும் முறையாகும். இதுமட்டுமல்லாமல்  உருபீடியம் ஆலசன்களுடன் தீவிரமாக வினைபுரிந்து தீப்பற்றும் அபாயமும் உள்ளது.:

2Rb + I2 → 2RbI 

 மேற்கோள்கள் 

பகுப்பு:உருபீடியம் சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:கார உலோக அயோடைடுகள்
பகுப்பு:பாறை உப்பு படிகக் கட்டமைப்பு